**Прашања и одговори за Јавниот повик за доделување на грантови на мрежи на граѓански организации**

1. Доколку мрежата е неформална, и не поседува финансиски и наративен извештај, како би можела да го докаже своето претходно постоење имајќи во предвид дека со официјални активности e почната пред 6 месеци, а не пред една година (во согласност со повикот за грант), а неформално постои подолго време?

* Мрежата може да го докаже своето постоење со наведување на активностите во наведениот временски период во формат на извештај официјално одобрен од органите на одлучување на мрежата. Доколку мрежата во одреден период функционирала неформално, може да достави записник од основање или изјава за основање каде се наведени датумот на почетокот на работење на мрежата.

1. Кој би требало да го потпише годишниот извештај?

* Извештајот треба да биде потпишан од претседателот/ директорот на организацијата/ здружението кое е координатор на проектот. Не е потребно документот да биде потпишуван од одговорните лица на другите организации.

1. Што претставува 10% кофинансирање на проектот?

* 10% кофинансирање на проектот значи дека апликантот/ мрежата од побараната **вкупна сума** на проектот треба да предвиди ко-финансирање на 10% од сопствени финансиски извори во рамките на максимум дозволениот буџет, односно вкупниот буџет заедно со кофинансирањето да не надминува повеќе од 4.400 евра (ова е пример кога би бил побаран максимален износ. Средствата за ко-финансирање не смее да бидат од друг проект финансиран од Европската Унија.

1. Дали има потреба од ко-апликанти?

* Во апликацијата не е потребно да има ко-апликанти.

1. Дали во апликацијата треба да се наведат организацијата која е координатор на мрежата или организациите кои се дел од таа мрежа, како и персоналот кој ќе биде вклучен во проектот?

* Во формуларот на овој повик потребно е да се напише името на мрежата, седиштето на мрежата и/или името на организацијата која ќе биде носител на проектот во име на мрежата (доколку тоа е случајот). Персоналот кој ќе биде вклучен во проектот треба да биде соодветно рефлектиран во доставениот буџет. Организациите кои се дел од мрежата треба да дадат согласност за аплицирање.

1. Доколку мрежата е формирана во рамки на проект, која бројка треба да се стави во табелата на професионален капацитет на мрежата?

* Бројот на лица вработени во седиштето на мрежата и/или членката на мрежата која аплицира во име на мрежата.

1. Што ако мрежата е неформална и нема свое име?

* Доколку мрежата е неформална и нема свое име тогаш е потребно тоа да се објасни во насловот и делот каде се пополнуваат информациите за мрежата, потeнцирајќи го координаторот на мрежата и организациите кои се дел од таа мрежа, како и целите, активностите и мисијата на таа мрежа, вклучително и периодот на постоење од најмалку една година.

1. Дали во рамките на овој повик доделувате грантови на мрежи кои со овој грант сакаат да се оформат како такви, доделувате грантови на само веќе постоечки мрежи?

* Со овој повик доделуваме грантови на веќе постоечки мрежи.

1. Како државно училиште дали имаме право да аплицираме?

* Училиштата (државни и приватни) не се подобни апликанти во овој повик